JAS ผ่านการพิจารณาเข้าประมูลคลื่นความถี่ย่าน 900 MHz
JAS ผ่านการพิจารณาคุณสมบัติเข้าร่วมประมูลใบอนุญาตให้ใช้คลื่นความถี่ย่าน 900 MHz ที่จะจัดขึ้นวันที่ 12 พ.ย.58 แล้ว
29 ต.ค. 2558

บริษัทจัสมิน อินเตอร์เนชั่นแนล จำกัด (มหาชน) หรือ JAS ระบุว่า ตามที่บริษัท แจส โมบาย บรอดแบนด์ จำกัด ซึ่งเป็นบริษัทย่อยที่บริษัทถือหุ้นอยู่ร้อยละ 99.997 ได้ยื่นแบบคำขอรับใบอนุญาตให้ใช้คลื่นความถี่สำหรับกิจการโทรคมนาคม ย่าน 900 MHz ต่อสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (สำนักงาน กสทช.) นั้น
ทั้งนี้ สำนักงาน กสทช. ได้ออกประกาศ เรื่องรายชื่อผู้เข้าร่วมการประมูลคลื่นความถี่สำหรับกิจการโทรคมนาคม ย่าน 900 MHz ลงวันที่ 29 ตุลาคม2558 โดยแจ้งว่า บริษัท แจส โมบาย บรอดแบนด์ จำกัดเป็นผู้ผ่านการพิจารณาคุณสมบัติเป็นผู้เข้าร่วมการประมูลใบอนุญาตให้ใช้คลื่นความถี่ ย่าน 900 MHzซึ่งจะจัดการประมูลขึ้นในวันพฤหัสบดีที่ 12 พฤศจิกายน 2558